Et trafikuheld på Akacievej i Thisted fik et elskab til at bryde i brand og husene på vejen mistede strømmen.

Kort efter klokken 20 torsdag aften mistede en bilist herredømmet over sin bil og kørte ind i et elskab på Akacievej i Thisted. Uheldet betød, at der skete en kortslutning blandt ledningerne i skabet, og det brød i brand. Nordjyllands Beredskab blev tilkaldt, for at slukke branden. Husene på Akacievej blev mørklagt. Thy-Mors Energi har arbejdet hele aftenen på at genetablere strømmen. Ingen kom voldsomt til skade ved uheldet.